[{"text_idx": "#000001", "text": "Laura Kuusk \u201eKuidas liikuda nagu limaseen?\u201c"}, {"text_idx": "#000002", "text": "Na\u0308ituse avamine 5. ma\u0308rtsil kell 17.00."}, {"text_idx": "#000003", "text": "Laura Kuuse esimene isikuna\u0308itus Vo\u0303rus koosneb kahest hiljutisest to\u0308o\u0308st, millega kunstnik soovib dialoogi astuda inimestega, keda huvitavad toit, riided ja tehnoloogia ning kes soovivad esitada ku\u0308simusi meid u\u0308mbritseva mateeria pa\u0308ritolu ja olemise vormide kohta. Samuti on ta\u0308helepanu all inimlikud ja mitteinimlikud komponeerimise viisid."}, {"text_idx": "#000004", "text": "Installatsioon \u201eKuidas liikuda nagu limaseen?\u201c (2021) koosneb nn helikookonist, mille loovad naisha\u0308a\u0308l ja ambient-heli ning mis juhatavad ku\u0308lastaja ra\u0308nnakule la\u0308bi tema keha, viidates vo\u0303imalusele muutuda mitte-inimorganismiks. Osalejatel palutakse leida enese jaoks meeldiv viis installatsiooniga suhestuda ning luua ruumiliste ja heliliste elementide kaudu oma isiklik tajukogemus. Installatsioon ja\u0308tab tagaplaanile akumuleerimise ideaali ning keskendub muutustega kaasnevale taaskasutamisele ja kasvule. \u201eSa tead, kust la\u0308heb lu\u0308him tee labu\u0308rindist va\u0308lja. Sa oled kollane ja sa so\u0308o\u0308d seeneeoseid, baktereid ja teisi mikroobe. Sa oled vo\u0303imeline o\u0303ppima ja u\u0308mbritseva keskkonnaga kohanema. Inimesed peavad sind ideaalseks tulevikumaterjaliks ning bioinformaatikaseadmeks.\u201c"}, {"text_idx": "#000005", "text": "Fotoseeria \u201eMo\u0303ned ma\u0308rkmed asjade kohta mu u\u0308mber ja sees\u201c (2019) vo\u0303tab vaikelufotode la\u0308htepunktiks igapa\u0308evased esemed ja olukorrad. Kuidas suhestub meie keha materjalide ning esemetega, mis teda u\u0308mbritsevad ja la\u0308bivad? Kunstnik soovib end u\u0308mbritsevate esemete visuaalse organiseerimise ja ja\u0308a\u0308dvustamise kaudu panna neid ra\u0308a\u0308kima praegusest ajahetkest. Mulje, justkui kogu maailm oleks mo\u0303ne na\u0308puvajutuse kaugusel, vo\u0303o\u0303randab keha reaalsetest materjalidest ja objektidest, fu\u0308u\u0308siliselt keha u\u0308mbritsevas keskkonnas."}, {"text_idx": "#000009", "text": "Liitu uudiskirjaga / Join newsletter"}]